จับ3ปล้นทอง ยิงเจ้าของร้าน
คว้าปืนสู้เลยตาย อ้างหนี้สินท่วมหัว,รวบ 3 ผู้ต้องหาแก๊งปล้นทรัพย์ยิงเจ้าของร้านทองสุวิมล เยาวราช อ.เมืองสมุทรปราการ ดับ ชุดสืบสวนตามไล่ล่ามือปืนจับกุม ที่ จ.นครพนม สารภาพมีหนี้สินล้นตัวชักชวนเพื่อนร่วมปล้น อ้างเห็นเจ้าของร้านมือล้วงในลิ้นชักทำท่าจะชักปืนตัดสินใจลั่นไกป้องกันตัว ส่วนเพื่อนร่วมแก๊งอีก 2 คน ตำรวจคุมตัวสอบเครียด,จากเหตุการณ์ 3 คนร้ายบุกเข้าปล้นทรัพย์ที่ห้างทองสุวิมล เยาวราช ตั้งอยู่เลขที่ 1526/53-54 ปากซอยเทพารักษ์ 10 ถนนเทพารักษ์ ต.สำโรงเหนือ อ.เมืองสมุทรปราการ แล้วยิงนายสุพล ชวาลากุล อายุ 60 ปี เจ้าของร้านทองเสียชีวิต ระหว่างนั้นลูกชายเจ้าของร้านได้ยินเสียงปืนจึงรีบวิ่งออกมาดูพบพ่อนอนหายใจรวยรินอยู่จึงร้องตะโกนให้คนช่วย ส่วนคนร้ายเห็นท่าไม่ดีรีบวิ่งหนีออกจากร้านยังไม่ได้ทรัพย์สินมีค่าไป ต่อมาตำรวจฝ่ายสืบสวน ภ.1 และฝ่ายสืบสวน ภ.จ.สมุทรปราการ กระจายกำลังออกหาเบาะแสคนร้ายและตรวจสอบกล้องวงจรปิดที่อยู่ในร้านทองและบริเวณใกล้เคียง,ความคืบหน้าเมื่อเวลา 13.00 น. วันที่ 8 ธ.ค. พ.ต.อ.นพดล สุคนธวิท ผกก.สภ.สำโรงเหนือสมุทรปราการ ประสาน พ.ต.อ.ดนัย รัตนประเสริฐ ผกก.สส.ภ.จ.นครพนม สืบทราบว่าคนร้ายที่ก่อเหตุปล้นทรัพย์ร้านทองหนีมากบดานอยู่ในพื้นที่ ต่อมาตำรวจฝ่ายสืบสวนเข้าจับกุมนายธนากร เพชรนิล อายุ 22 ปี เป็นผู้ต้องหาที่ร่วมก่อเหตุปล้นทรัพย์ได้ที่บ้านเลขที่ 14 หมู่บ้านนามน หมู่ 6 ต.บ้านผึ้ง อ.เมืองนครพนม,จากการสอบสวนนายธนากรรับสารภาพเป็นผู้ก่อเหตุปล้นทรัพย์ร้านทองสุวิมล เยาวราช แล้วยิงเจ้าของร้านเสียชีวิต ตนมีปัญหาเรื่องหนี้สินล้นตัวตัดสินใจร่วมกับเพื่อนปล้นร้านทองหวังนำเงินไปใช้หนี้ ขณะก่อเหตุเจ้าของร้านทำท่าจะชักปืนที่อยู่ในลิ้นชักจึงตัดสินใจยิงป้องกันตัว หลังก่อเหตุแยกย้ายกันหลบหนีมาอยู่ที่บ้านเกิด จ.นครพนม ส่วนปืน .38 แบบแมกกาซีนถอดชิ้นส่วนแยกกันแล้วไปโยนทิ้งที่อ่างเก็บน้ำบ้านสุขเจริญ ต.บ้านผึ้ง อ.เมืองนครพนม,ต่อมาตำรวจประสานไปยัง ร.อ.นิตินันท์ รอดทองคำ หัวหน้าชุดปฏิบัติการพิเศษทำลายใต้น้ำ หน่วยเรือรักษาความสงบเรียบร้อยตามลำแม่น้ำโขงนครพนมให้นำนักประดาน้ำค้นหาปืนของกลางที่ใช้ก่อเหตุตามคำให้การของผู้ต้องหาพบลำกล้องปืนและสปริงเป็นส่วนประกอบของปืนเจ้าหน้าที่จึงเก็บไว้เป็นหลักฐาน จากนั้นคุมตัวนายธนากรมาสอบสวนที่ สภ.สำโรงเหนือ จ.สมุทรปราการ,ขณะเดียวกัน ชุดสืบสวน ภ. 1 และชุดสืบสวน ภ.จ.สมุทรปราการ จับกุมผู้ร่วมก่อเหตุได้อีก 2 คนทราบชื่อนายสมชาย หรือรัก วิเศษโวหาร อายุ 33 ปี อยู่บ้านเลขที่ 194 หมู่ 1 ต.หนองโอ่ง อ.อู่ทอง จ.สุพรรณบุรี ทำหน้าที่ขี่รถ จยย.พาหลบหนี รวบตัวได้ที่บริเวณท้องสนามหลวง กทม. และนายพัลลภ ฌะสูงเนิน อายุ 22 ปี อยู่บ้านเลขที่ 5 หมู่ 14 ต.บ้านผึ้ง อ.เมืองนครพนม เป็นคนถือมีดดาบยืนคุมเชิงอยู่หน้าร้านทอง ภายหลังไปทำงานเป็น รปภ.ที่บริษัทแห่งหนึ่งย่านบางปู อ.เมืองสมุทรปราการ ตำรวจคุมตัวผู้ต้องหาไปสอบสวนอย่างเคร่งเครียดและจะแถลงข่าวผลการจับกุมแก๊งปล้นในวันที่ 9 ธ.ค.นี้
รวบ 3 ผู้ต้องหาแก๊งปล้นทรัพย์ยิงเจ้าของร้านทองสุวิมล เยาวราช อ.เมืองสมุทรปราการ ดับ ชุดสืบสวนตามไล่ล่ามือปืนจับกุม ที่ จ.นครพนม สารภาพมีหนี้สินล้นตัวชักชวนเพื่อนร่วมปล้น
ข่าวหน้า1,นิตินันท์ รอดทองคำ,ร้านทองสุวิมล เยาวราช,สมุทรปราการ,แก๊งปล้นทรัพย์,ลิ้นชัก,สุพล ชวาลากุล,ปล้นทอง,ยิงเจ้าของร้าน,ข่าว,ไทยรัฐฉบับพิมพ์